Odil Ahmedov Rossiya premyer-ligasining eng ko‘p maosh oladigan futbolchilari reytingiga kirdi

“Uz24” nashrining xabar berishicha, “Sports.ru” portali Rossiya premyer-ligasining eng ko‘p maosh oluvchi 90 nafar futbolchisi ro‘yxatini e’lon qildi. Ushbu ro‘yxatdan O‘zbekiston milliy terma jamoasi a’zosi, Maxachqal’aning “Anji” futbol klubi o‘yinchisi Odil Ahmedov ham o‘rin oldi. Uning bir yillik maoshi 1,5 million yevroni tashkil qiladi.

 Foto © metro.co.uk
Reytingni tuzishda Rossiya futbol bozori “insayderlari” — klublar menejerlari, murabbiylar, agentlar, Rossiya futbol ittifoqi xodimlari va futbolchilarning o‘zlari bergan ma’lumotdan foydalanildi.
Rossiya premyer-ligasining eng ko‘p daromad oladigan futbolchisi “Zenit” o‘yinchisi Xalk ekanligi ma’lum bo‘ldi. Uning yillik moyanasi 5 million yevrodan iborat. Xalk “Zenit” bilan besh yillik shartnoma tuzgani uchun 10 million yevro miqdorida bonusga ega bo‘lgan.
Ta’kidlash joiz, ushbu reytingdagi raqamlar futbolchilarning yillik maoshi va shartnoma tuzilganda beriladigan bonusni o‘zida aks ettiradi. (Bonus shartnomadagi yil miqdoriga bo‘lingan.)